b'\n_START_ARTICLE_\nMyrstankelbein\n_START_SECTION_\nLevevis\n_START_PARAGRAPH_\nMyrstankelbeinet trives best i et fuktig klima. I Norge finnes slikt klima f\xc3\xb8rst og fremst p\xc3\xa5 Vestlandet. Larven lever i jorden av grasr\xc3\xb8tter._NEWLINE_De voksne insektene svermer i juli-september.\n_START_SECTION_\nSkadedyr\n_START_PARAGRAPH_\nBestanden svinger mye og det er antatt at h\xc3\xb8ye tettheter forekommer omtrent hvert sjuende \xc3\xa5r. Dette skaper problemer, s\xc3\xa6rlig i Nordvest-Europa. Skader kan p\xc3\xa5regnes n\xc3\xa5r larve-tettheten overstiger 100 larver per kvadratmeter.  Larven til myrstankelbeinet kan v\xc3\xa6re et alvorlig skadedyr p\xc3\xa5 eng og \xc3\xa5ker, s\xc3\xa6rlig p\xc3\xa5 gras. Larvene spiser r\xc3\xb8tter og angrep kan merkes ved at mange planter visner og d\xc3\xb8r. Nys\xc3\xa5dde felt er s\xc3\xa6rlig utsatte. _NEWLINE_Om v\xc3\xa5ren og forsommeren er larvene er store og aktive, og for\xc3\xa5rsaker mest skade. Omr\xc3\xa5der med fuktig, moldrik jord som drenerte myrer er spesielt utsatt. Siden larvene kommer opp for \xc3\xa5 spise om natten, m\xc3\xa5 eventuell spr\xc3\xb8yting iverksettes p\xc3\xa5 kvelds- eller nattestid.'